TV 2 Play hæver streamingkvaliteten

TV 2 Play har udmeldt at streamingkvaliteten hæves på live-kanalerne via. en højere bitrate – en overgang til streaming i FHD (1080P) er også på vej.

Nu begynder der endelig at ske noget, hvad angår billedkvaliteten på TV 2 Play. Efter at været bagud konkurrenterne i et stykke tid, lovede TV 2 Play sidste år, at der ville komme større fokus på streamingkvaliteten.
Læs mere om dette her: TV 2 Play vil hæve streamingkvaliteten

Bitraten på TV 2 Plays livekanaler er nu blevet hævet fra små ca. 3,2 Mbps til ca. 5,4 Mbps – altså et løft på cirka 70%. Streaming foregår dog stadig kun i HD (720P), med 50 billeder i sekundet. Til sammenligning opgraderede DR TV sidste år, til FHD 1080P ved 50Hz, med en bitrate på 8 Mbps.

Selvom opløsningen stadig er 720P, resulterer en højere bitrate i mindre komprimering af signalet, hvilket giver et skarpere billede med flere detaljer.

“Vi har i løbet af de seneste tre måneder blandt andet udrullet forbedringer, der markant har løftet billedkvaliteten på TV 2 PLAY ved at øge bitraten på alle vores live-streams til 5,4Mbps.” Lyder det fra TV 2s Head of Streaming & Video Platform, Rasmus Lund-Petersen, til Flatpanels.dk.

Streaming i FHD (1080P) er på vej

På samme tid melder TV 2 også, at de er begyndt at eksperimentere med streaming i FHD, med en bitrate på 8 Mbps, på CS:GO-kanalen. Præcis hvornår TV 2 starter en officiel udrulning af streaming i 1080P på alle kanaler, nævnes ikke.

Læs også: Sony opkøber spiludvikleren Bungie for 3,6 mia. dollars

TV 2 Play hæver streamingkvaliteten